**SNM-Múzeum Slovenských národných rád**

**Miesto konania:** Štúrova ul. 2, 907 01 Myjava

**Otvorené:** 10.00 - 22.00
**Vstupné:** 1,50 € – jednotné vstupné
Ak si zaplatíte vstupné v tomto múzeu, vstup do Múzea M. R. Štefánika na Košariskách budete mať zdarma. Podmienkou je preukázať sa vstupenkou.

**Program:**

Chcete vidieť zbierkové predmety, ktoré sú skryté pred zrakmi verejnosti? Pracovníci Múzea Slovenských národných rád vám predstavia časť našich prírastkov za posledných 5 rokov, medzi ktorými sa nachádzajú aj osobné predmety z pozostalosti rodiny M. R. Štefánika, Jána Bradáča, Štefana Bednára a Daniela Gálika.

Zároveň chceme návštevníkom priblížiť jednu zo základných odborných činností múzea, a tou je akvizičná činnosť, čiže nákupná činnosť múzea.
Okrem toho si návštevník môže pozrieť aj ostatné priestory múzea, v ktorých sa nachádzajú stále expozície a tiež aktuálnu výstavu ,,Zabudnutí hrdinovia“, ktorá je venovaná obyvateľom kopaníc, ktorí v rokoch 1944 – 1945 pomáhali posádkam havarovaných lietadiel 15. leteckej armády USA.

# SNM-Múzeum Milana Rastislava Štefánika

Miesto konania: Košariská 92, 906 15

Otvorené: 10.00 - 22.00
Vstupné: 1,50 € – jednotné vstupné
Ak si zaplatíte vstupné v tomto múzeu, vstup do Múzea SNR v Myjave budete mať zdarma. Podmienkou je preukázať sa vstupenkou.

Program:

SNM-MSNR – Múzeum Milana Rastislava Štefánika si na Noc múzeí a galérií pripravilo netradičnú prehliadku stálej expozície v rodnom dome M. R. Štefánika. Na svoje si príde aj detský návštevník, ktorý sa dozvie o detstve Štefánika prostredníctvom pútavých príbehov prezentovaných formou rozprávok.

Len počas noci múzeí budú mať návštevníci jedinečnú príležitosť vo večerných hodinách stretnúť v rodnom dome M. R. Štefánika legionárov v legionárskych uniformách z I. svetovej vojny. Návštevníkom zaujímavým rozprávaním priblížia život legionárov na fronte. Súčasťou bude aj ukážka základnej výbavy legionára.

Súčasťou prehliadky je možnosť vidieť výstavu inštalovanú v priestoroch evanjelického kostola, ktorý sa nachádza v tesnej blízkosti múzea. Výstava je venovaná histórií CZ Košariská-Priepasné a M.R. Štefánikovi.

Špecifiká akcie:

Výnimočná atmosféra rodného domu M. R. Štefánika aj vo večerných hodinách.

Vstupné: 1,50 € – jednotné vstupné
Ak si zaplatíte vstupné v tomto múzeu, vstup do Múzea SNR v Myjave budete mať zdarma. Podmienkou je preukázať sa vstupenkou.

**Informácie:** www.snm.sk

**Kontakt:** lenka.hrajnohova@snm.sk, muzeumsnr@snm.sk; 0918 665 393